
SALUTON AL ĈIUJ 


Karaj gekolegoj, estimataj samideanoj, 

Nun ni havas nian apartan gazeton ; por honorigi ĝin, mi 
volas, ke la unuaj vortoj estu kora saluto al nia kara Majstro 
D-ro Zamenhof, kies lingvo ebligis nin konatiĝi, interŝanĝi 
ideojn, kaj per kiu ni penos faciligi la vojaĝojn kaj la komerc- 
ajn rilatojn. 

Dankon ni ŝuldas al la samlingvaj gazetoj por ilia bonkor- 
eco, enpresiginte ĝis nun niajn sciigojn, kaj inter ili al « Le 
Monde Esperantiste », kiu tiel bonvole ĉiam donis al ni grandan 
lokon en ĝia enhavo. 

Ne ofenda, ne pd.li.tika kaj ne religia devas esti nia gazeto; 
vera spegulo, ĝi devas speguligi nian Asocion, kiu estas mal- 
fermita al iu ajn fervojisto de la malplej ĝis la plej alta grado. 
Vera enciklopedio per kaj por ĉiu, ĝi enskribos ĉiujn metiajn 
informojn, 

Karaj gekolegoj, ni havas la ilon, do por ni estas devo 
utiligi ĝin por la bono. 

A1 konatuloj kaj nekonatuloj, anoj de nia Asocio, kaj al la 
legantoj, mi sendas koran saluton. 

A. Berlande 
Prezidanto de I. A. F. E. 

NIA UNI A KUNVENO EN BARCELONO 


La unua kunsido okazis la 7-an de Septembro 1909. 

Ĉeestantoj : ii, inter kiuj : 6 Francoj, 1 Anglo, 2 Germanoj, I Aŭstro, 

1 Dano, 1 Ruso. 

Oni elektis kiel prezidanton S-ron Berlande, el Villeneuve-St-Georges, 
kaj kiel sekretarion S-ron Bontemps, el Parennes. 

S-ro Berlande dankas la ĉeestantojn, kaj sendas koran saluton al nia 
kara Majstro, D-ro Zamenhof, kies genia elpensaĵo ebligas al la ĉiunaciaj 
fervojistoj kunveni en Barcelono ■ li ankaŭ dankas la komitaton de la V-a 
Kongreso pro ĝia bona akcepto. 

Poste la «Internacia Asocio de la Esperantistaj Fervojistoj » estas 
starigita, kun la sekvantaj celoj : 

1- e Propagandi Esperanton de D-ro Zamenhof, inter la fervojistoj el 
ĉiuj landoj ; 

2- e Starigi specialan vortareton, kiu post ĝia plena ellaboro estos el- 
donata de la Asocio ; 

3- e Instigi interŝanĝon de profesiaj ideoj inter samprofesianoj el mal- 
sama nacieco ; 

4- e Eldoni ĉiujare Adresaron de la Esperantistaj Fervojistoj. 

5- e Faciligi interŝanĝon de infanoj de fervojistoj dum la libertempoj ; 

6- e Instigi la societanojn ĉeesti la Esperantistajn Kongresojn, facilig- 
ante al ili la alveturon. 

La dua kunsido okazis la 8-an de Septembro 8 — S-ro Berlande prezidis. 

La ĉeestantoj Asocianoj decidis, ke la ĉiujara kotizaĵo estos 1/2 
post enskribiĝo, la societano ricevos membrokarton, surhavontan la foto- 
grafaĵon de ĝia posedanto. 


GENERALA KUNVENO 

de la «Internacia Asocio de la Esperantistaj Fervojistoj » en 
Kopenhago, la 30-an de Aŭgusto 1910, en Jaernbaneforeningen, 
Fervojista Societo, Vesterbrogade, 18, I. 


S-ro Berlande (Francujo) malfermas la kunvenon, je la 10-a matene, 
kaj demandas la ĉeestantojn, ĉu ili konsentas, ke la subskribinto, S-ro 
Petzold (Saksujo), estu sekretario. — Orii konsentas. 

S-ro Berlande legas salutparoladon kaj donas ĝeneralan raporton fa- 
voran pri la movado. 

S-ro Hinrichsen (Danujo) legas leteron de S-ro Wellons, el Norda 
Ameriko, en kiu li petas raportojn pri la stato de la movado de nia Asocio, 
kaj plie li petas liston de la membroj por la propagando. Alia letero de 
S-ro Aussenac (Francujo) estas legata, en kiu li pridiskutas organizajn 
aferojn ; S-ro Aussenac opinias, ke oni ankaŭ uzu nian kotizaĵon. por pres- 
igi artikolojn, nacilingve kaj esperante verkitajn, en ĉiutagajn gazetojn. 

S-ro Bontemps (Francujo) sendas leteron kaj komunikas, ke li estas 

informita, ke la Aŭstria fervoja Ministerio atentigis, per cirkulero, la fervoj- 
istojn pri la utileco kaj la valoro de Esperanto. —S-ro Bontemps proponas 
ankaŭ, ke la prezidanto kaj la sekretario loĝu en la sama lando. 

S-ro Wilson (Anglujo), laŭ lia letero, deziras statistikon pri kondiĉoj 
de okupado kaj salajro, k. t. p., de la fervojistoj. 

S-ro Suinot (Francujo) proponas eldonadon de diplomo aĉetebla; li 
konsilas, ke oni ne akceptu iajn ŝanĝojn en nia Fundamento. 

S-ro Lamy (Francujo) proponas la eldonadon de emblemo por nia 
Asocio. 

Laŭ S-ro Hinrichsen, S-ro Rousselot (Francujo) skribas pri eldonado 
de aparta profesia gazeto, kaj pri plena presita adresaro. 

S-ro Poingot (Francujo) proponas, ke oni skribu al Direktoroj, por ke 
ili prefere elektu, kiel staciestrojn, oficistojn sciantajn Esperanton. 

Aliaj sinjoroj sendas salutojn per ilustritaj poŝtkartoj, kaj unu el ili 
ankaŭ deziras interkorespondadon per ilustritaj poŝtkartoj. 

S-ro Berlande proponas, ke la komisio por starigo de provizora regul- 
aro kolektu la proponojn kaj pritraktu ilin per rondira letero. 

Rilate al Komisio pritraktante la emblemon, S-ro Seidlich (Bohemujo) 
prenas la vicon por paroli kaj diras, ke ne ekzistas neceso por aparta em- 
blemo por la fervojistoj, 

S-roj Hacker kaj Kngst (Saksujo) proponas, ke estus pli bone se la 
fervojaj asistantoj portus la verdan stelon sur la uniformo, por ke la publiko 
sciu, ke la oficisto komprenas nian Esperanton. 

S-ro Lundgren (Svedujo) preferas apartan emblemon kaj prezentas 
skizon, 

S-ro Seidlich raportas pri la agadmaniero de la Aŭstria Ministerio de 
Komunikadoj rilate al Esperanto, kaj samtempe, li konsilas al la verkistoj 
de notoj, ke ili ne forgesu aldoni la adresojn al kiuj la interesatoj povos 
sin turni. 

La subskribinta sekretario subtenas S-ron Seidlich, kaj proponas, ke 
oni verku notojn pri faktoj en nia profesia movado esperanta kaj di.ssendu. 
ilin al la delegitoj diversnaciaj, por ke tiuj-ĉi traduku ilin en nacian lingvon, 
kaj sendu ilin al fakaj naciaj ĵurnaloj. 

S-ro Engst parolas pri la stato de nia kaso kaj konsilas, ke oni ŝparu. 
Li proponas, ke oni konsentu la fondon de Sekcio de nia Asocio en Saksujo. 
Oni ne kontraŭstaras, ĉar tiaj sekcioj faciligas la laborojn de la estraro. 
S-ro Engst plie proponas, ke la diversaj fervojaj Direktoroj havu reprezent- 
antojn ; do, la reprezentantaro ne nur estu laŭ nacioj, sed laŭ Kompanioj. 
Oni ne kontraŭstaras. 

S-ro Chilot (Francujo) faras paroladeton, salutantan la fraŭlinojn, kiuj 
ĉeestas, kaj li certigas, ke la kunveno havos ĉiam agrablan rememoron en 
lia vivo. 

Je la x/4 post la 12-a, la kunsido estas interrompita, ĉar la Dana Fer- 
vojista Unuiĝo (Jaernbaneforeningen) invitis la asocianojn por tagmanĝo en 
la klubejo. La prezidanto de '«Jaernbaneforeningen», S-ro J. A. Jensen, 
prezidis ĉe la tablo. 

Je la 3-a horo, S-ro Enĝst daŭrigas la kunsidon, kiel anstataŭanto de 
S-ro Berlande. 

S-ro Engst parolas pri eldonado de aparta gazeto profesia. Oni kon- 
sentas, ke oni eldonu apartan gazeton, kies unua numero aperos en Novem- 
bro, kaj dua antaŭ la Antverpena Kongreso universala. Laŭ sciigoj donitaj 
al nia estraro de Centra Presejo Esperantista, 33, strato Lacepede, Parizo, 
la prezo por 400 ekzempleroj de bulteno 8-paĝa en 8° R' estos proksimume 
40 frankoj, t. e. 16 

Fine, oni konsentas, ke oni publikigu la tradukon de teknikaj vortoj 
fervojaj en nia aperonta bulteno, 

S-ro Engst fermas la kunsidon, je la 3 1/2, kun vortoj de danko kaj 
kun la espero, ke oni multnombre ĉeestu nian estontan kunvenon ĝeneralan. 

(Subskribita.) 

La pre\idanto, La sekretario elektita f 

Berlande, Alfred Petzold. 


PAROLADO DE S"° BERLANDE 

ĈE NIA KOPENHAGA KUNVENO 


Estimataj gesamideanoj, 

Karaj gekolegoj, 

Mi kore salutas vin, kaj vin dankas pro via ĉeesto en nia ĝenerala 
labora kunveno. 

Tuj post mia reveno de Barceiono, mi multe esperis tiun momenton por 
revidi miajn kamaradojn de la V-a, kaj konatiĝi kun la novaj anoj de nia 
frata Asocio ; ĉu.vere nia celo ne estas frateco ? 

En via nomo, mi dankas niajn danajn kolegojn por ilia ĝentila akcepto, 
kaj plie nian tiel sindoneman ami^on, Hinrichsen, kies klopodoj ebligis al 
nia Asocio kreski tiel bone en Danujo. 

Karaj amikoj, mi ne volas paroli pri la farita kaj farota laboro, sen 
esprimi tie-ĉi la gratulojn, kiujn ni ŝuldas al niaj fremdaj samsocietanoj, 
kiuj laboris en siaj landoj por nia Asocio, ĉiuj penadis, kaj rajtas esti nom- 
itaj, sed inter ili, mi devas konigi kelkajn al vi : 

Ameriko : Wellons, Sheil, 

Aŭstrujo : Hofmann, Sackmaŭer, Schwarz, Glaser, Brix. 

Danujo : Hinrichsen. 

Francujo : Lamy, Suinot. 

Germanujo : Engst, Petzold. 

Holandujo : Bal. 

Japanujo : Takahaŝi, 

Rusujo : Josiĉ, Sandecki. 

Svisujo : Rusterholz. 

Mi ne parolos pri la nuna stato de nia Asocio, la laboro de nia sekre- 
tario, S-ro Bontemps, bone sciigis nin pri ĝi. Ni ĉiam laboris kune por pro- 
pagandi Esperanton, kaj varbi niajn sammetiulojn. Ofte, ni skribis, sed 
malofte oni al ni respondis, ekzemple : skribinte al ĵurnalo esperantista 
japana, por ke li sendu al mi adresojn de kolegoj, ĝi sendis al mi kvin 

adresojn, mi skribis ai ĉiuj : nur unu respondis : S-ro Takahaŝi, kiu nun 
klopodas varme per paroladoj kaj artikoloj en la ĵurnaloj pri nia afero ; laŭ 
lia propono, mi skribis al S-ro Hirai, vicprezidanto de la japana registara 
fervoja Departemento, kiam li estis en la Berna Kongreso de la Fervojoj 
(Julio 1910), por ke li konigu nian Asocion, petu la senpagan vojaĝon por 
ni (por ke ni povu ĉeesti la esperantistajn kongresojn), kaj fine, montri la 
taŭgecon de Esperanto por rilatoj kun la ucmdaj vojaĝantoj, kaj inter sam- 
metiuloj de malsamaj nacioj* 

Laŭ peto de niaj anglaj kolegoj, ni skribis al la anglaj kompanioj pri 
la fremdaj senpagaj biletoj. 

Ankaŭ, ni skribis al la Ministro kaj al la direktoroj de la francaj fer- 
vojoj, por konigi nian Asociom 

Ni petis helpon de la fama franca societo « Franca Turing Klubo ». 
Tiu. asocio promesis helpi nin, kaj donacis milon da broŝuretoj por propa- 
gando. 

En ĉiuj landoj, niaj delegitoj laboris laŭ siaj povoj, sed unu havis 
bedaŭrindaĵojn : nia pola kolego Sandecki propagandis multe post sia re- 
veno en Varsovion, sed lia regnestraro, trompita per la titolo «inter- 
nacia » de nia Asocio, kaj timante, ke ni estu societo por organizi strikojn, 
arestis lin, kaj inspektigis lian hejmon ; fine, trovinte nenion kontraŭleĝan, 
oni liberigis lin; sed pripensu la emociojn vivitajn de nia bona amiko, kiun 
ni nomis « Nia Martiro ». 

Laŭ mia penso, li meritis bone esti mia anstataŭulo, kiel prezidanto. 

Jen kelkaj proponoj miaj : 

1. Por la fina regularo, mi proponas, ke oni aldonu je la unua ar- 
tikolo : «liu artikolo estas neŝanĝebla», celante la uzadon de ia Lingvo 
« Esperanto » de D-ro Zamenhof. 

2 * ^iu ano ^e la Asocio devas helpon laŭ siaj povoj kaj ebloj al la 

aliaj membroj (oni devas sin helpi reciproke), 

3 * La Komitato entenas tiom da membroj, kiom da landoj repre- 

zentitaj en la Asocio ; tamen la prezidanto povas esti nomita super tiu 

nombro. 

4 * La prezidanteco ŝanĝas ĉiuĵare de nacieco (ĉu balote, ĉu lote). 

5 * Starigo en ĉiu lando de nacia Komitato, kiu nomos sian repre- 

zentanton ĉe la Komitato internacia. 

6. Ekskomitatano rajte estas Konsilanto, — Konsilanto partoprenas 
je la diskutoj de la Komitato, sed ne havas rajtigan voĉdonon. 

7- — Eldoni specialan gazeton, kies titolo povus esti ^Fervoja Esper - 
antisto », kies abonprezo ne devas superi 

d>a- kotizaĵo estas 1/2 sur tiu prezo, unu kvinono restas por la 
delegito, kiu kolektas la kotizaĵojn de sia lando. 

Mi pensas, ke oni devos nomi specialajn komisiojn por studi kaj star- 
igi firman regularon, ĵurnalon, kaj insignon. 

Nia Asocio estas nun grava, kaj sendube fariĝos pli kaj pli grava ; ni 
d° deivos starigi ĝin tiel firme kaj fortike, ke oni ne povu ĝin disfaligi. 

A1 la laboro, kamaradoj, kaj vivu nia frata ligo, vivu nia Zamenhofa 
lingvo ! 

KRONIKO 


ROKANDUjO. — Ni legas en « Franca Esperantisto », novembra N° : 
« Estas fondita en Boxtelj kun la titolo ‘ L Esperanta Klubo de Fervojaj Ofic- 
istoj ”, grupeto da fervojistoj, kiu jam sukcesis, interparolinte kun fremdaj 
esperantistaj vojagantoj, plene vidi la servojn, kiujn la lingvo donos al la 
fervojistoj. 

GRANDA BRITU JO. — Esperanto kaj la fervojaj Kompanioj . — Ua 
angla fervoja Kompanio « North-Eastern Railway » eldonis senpagan ilustr- 
itan libreton pri la tre bela pejzaĝo, ldun trapasas ĝia linio. Tiu eldonaĵo, 
presita Esperante kaj Angle, estas grandvalora, egale por lernanto kaj 
spertulo. 

Plie, la Kompanio presigis, en Esperanto, libreton, kiun, kun lumbildoj, 
ĝi pruntedonas al ĉiu serioza Esperanto-oficLsto. 

JAPANUĴO. — Nia agema delegito, S-ro Takahaŝi, fervoja inĝeniero 
en Kobe (Aki) faras, en sia lando, bonegan propagandon por nia afero per 
artikoloj en la fakaj gazetoj, kaj per paroladoj. 

FRANCUĴO. — S-ro F. Drudin, prezidanto de V Amikaro Ksperantista, 
en Lyon, faros \a n-an de Novembro paroladon ĉe la granda « Salle des 
Reunions Industrielles de la-« Palais du Commerce ». Tiu konferenco estas 
dediĉita al la fervojistoj de tiu grava urbo kaj tuj post ĝi, S-ro Croizier- 
Deronzieres faros kurson speciale rezervitan por la fervojistoj. 

— S-ro Berlande, nia prezidanto, klopodas por organizi esperantan 
kurson ĉe la Pariza Stacidomo (Kompanio Paris-Lyon-Mediterranee). 

AŬSTRUJO. — La aŭstriaj fervojistoj ricevis cirkuleron, kies kopion 
ni donas sube : 

AkTO N° 55392-II. ClRKUUERO N° 302. 

Uzado de -la lingvo « Esperanto » por celoj de 
internacia komuniko sur fervojoj. 

Lau la ordono de i. r. fervoja ministerio, oni disdonas samtempe ian 
nombron da ekzempleroj de la verketo « Die Frage einer internationalen 
Rilfssprache und das Esperanto» (La demando de internacia helplingvo 
kaj Esperanto), de J. Borel, ĉefe por bezono de personaro, havanta rilatojn 
kun internacia publiko. 

Pri tio, oni atentigas, ke la «Unio de germanlingvaj-aŭstriaj Esperanto- 
grupoj », en Wien I, Stubering N° i8, donas klarigojn pri lingvo Esperanto, 
kaj aranĝas senpagajn instruadkursojn pri ĝi. 

AVien, la 18-an de Junio 1910. 

Je i . r. direktoro, 

D-ro Schubert. 

NOMOJ kaj ADRESOJ de niaj naciaj delegitoj 


Atneriko. — S-ro Wellons Robert, 403, Polk st., Marietta (Georgia), Usono. 

Aŭstrujo-Hungarujo. — S-ro Jaromir Schwarz, adjunkto, kontrolo de en- 
spezoj, Sarajevo (Bosnio-Hercegovino), kaj S-ro Rodolf Sackmauer, 
adjunkto, Skretova ul. 48, Plzen. 

Bulgarujo. — S-ro Zaĥarij Manolov, fervoja telegrafisto, stacio Harmanly- 
gare. 

Danujo. — S-ro G. Hinrichsen, fervoja asistanto, Hellerupvej, 30 Hellerup. 

Francujo. — S-ro Meunier, Raoul, 7, rue du Trefle, Montmorency (Seine- 
et-Oise) ; S-ro Pilin, Georges, 55, avenue Ledru-Rollin, Le Perreux 
(Seine) ; kaj S-ro Lamy, Gabriel, Hotel-du-Gouverneur, La Fere (Aisne), 

Germanujo. — S-ro Engst, Johannes, Klopstockstrasse, 18, Dresden-Cotta 
(Saksujo) ; S-ro A. Petzold, fervbjasistanto, Theatergasse 10 III, Leipzig 
(Saksujo) ; kaj S-ro Sommer, 14, Klosterstrasse, Lippstadt. 

Granda-Brituj o. — S-ro John Hart, stacio Clapham-Junction, London S. W. 
kaj S-ro Cuthbert, John, 3, Ettrick piace Pollokstran, Glasgow (Skot- 
lando). 

Holandujo. — S-ro J. Bal, Goederenklerk SS, Nassau Singel, t8, Breda. 

Japanujo. — S-ro K. Takahaŝi, ĉefa inĝeniero, Kobe (Aki). 

Norvegujo. — S-ro H. Bonnevic, asistanto, Pilestraede 42, Kristiania. 

Rusujo. — S-ro Wojciechowjki, substaciest.ro, stacio Bedzin ; kaj S*ro Josiĉ, 
fervoja maŝinisto, stacio Koluŝki (Polujo), 

Svedujo. — S-ro Wald, Prior, fervoja maŝinisto, stacio NassjCL 

Svisujo. — S-ro E. Rusterholz, fervoja termezuristo, Leimenstrasse, 2, 
Basel. 


DIVERSAJ AVIZOJ 


Sekve de la proponoj faritaj dum nia Kopenhaga Kunveno, ni tuj stud- 
ados tiujn diversajn demandojn. De nun, jen ili estas : 

Starigo de regularo de nia Asocio. 

Demando de speciala diplomo (iniciatoro : S-ro Suinot). 

Demando de speciala emblemo (iniciatoro : S-ro Lamy). 

Demando de speciala gazeto (iniciatoro : S-ro Rousselot). 

Demando de kiopodoj apud la fervojaj Kompanioj pri niaj asocianoj 
(iniciatoro : S-ro Poin<pot). 

Demando de korespondado per ilustritaj poŝtkartoj (iniciatoroj : diversaj). 

Demando de notoj pri faktoj en nia profesia movado esperanta (inicia- 
toro : S-ro Seidlich). 

Demando de reprezentantaro laŭ Kompanioj, anstatau laŭ Nacioj (ini- 
ciatoro ; S-ro Engst). 

Unu rondiranta kajero estos starigita por ĉiu demando kaj sendita unue 
al la iniciatoro, kiu skribos en ĝi siajn argumentojn ; poste, li devos sendi 
la kajeron al alia ano, laŭ listo farita laŭ la ordo de la petoj. 



NOMARO 

de la Anoj de I. A. E. F. 


n° GERMANUJO 

101 S-ro Curt Altmann, fervojasistanto, Nŭrnbergerstrasse, 30, Dresden-A 

(Saksujo). 

98 S-ro Richard Bŭger, fervojhelpanto, Klingenbergerstrasse, 12, Dres~ 
den-A (Saksujo). 

97 S-ro Camillo Bendel, fervojaspiranto, Zwickauerstrasse, 85, Dresden-A 
. (Saksujo). 

95 S-ro Johannes Engst, fervojasistanto, Klopstockstrasse, 18, Dresden- 
Cotta (Saksujo). 

102 S-ro Curt Freege, fervoja sekretario, Berlinerstrasse, 46, Dresden-A 

(Saksujo). 

162 S-ro Herm. Frerichs, fervoja revizoro, Dommerschweerstrasse, 37, 

Oldenburg, Gr. 

104 S-ro Paul Grŭndel, fervoja sekretario, Kaitzerstrasse, 71, Dresden-A 

(Saksujo). 

142 S-ro Fr. Hacker, supera komercaĵekspediestro, oberer Bahnhof, Plauen 
im Vogtland (Saksujo). 

106 S-ro Albert Hempel, fervojaspiranto, Kronprinzstrasse, 13, Radebeŭl 

apud Dresden (Saksujo). 

159 S-ro F. Hempel, fervoja teknikisto, Haarenstrasse, 22, Oldenburg, Gr. 

163 S-ro Heinrich Ihnen, fervoja revizoro, Eversten, Vereinigungsstrasse, 12, 

Oldenburg, Gr. 

160 S-ro Th. Knischke, fervoja inventarestro, Dommerschweerchaussee, 20, 

Oldenburg > Gr. 

107 S-ro Otto Lehmann, fervoja asistanto, Hohnsreinerstrasse, 1, Dresden-N 

(Saksujo). 

105 S-ro Julius Ludwig, fervoja sekretario, Schnorrstrasse, 47 I, Dresden-A 

(Saksujo). 

161 S-ro H. Lŭers, fervoja revizoro, Humboldtstrasse, 7, Oldenburg, Gr. 
112 S-ro H. Nŭsslein, fervoja inspektoro, Hohlweg, 1, Regensburg (Ba- 

varujo). 

96 S-ro A, Petzold, ferVojasistanto, Theatergasse, 10 III, Leip\ig (Saksujo). 
103 S-ro M. Rebske, fervojasistanto, Vorwerkstrasse, 6 I, Ldbaŭ en Saksujo 
(Saksujo). 

99 S-ro Willy Romsner, ŝarĝmajstro, Rosenstrasse, Dresden~A (Saksujo). 
100 S-ro Paul Sommer, fervoja notisto, Poststrasse, 32, Dresden-A (Saksujo). 

(Daŭrigota.) 


Gentra Preseĵo Esperantista, 33 , rne Lacepede, Paris. 


Le gerant: A. Berlande. 



